Diari Oficial de la Generalitat Valenciana


Sumari del DOGV 8263, del 28-03-2018 (2018/3112)

RESOLUCIÓ de 15 de març de 2018, de la Direcció de l'Agència Valenciana de Seguretat i Resposta a les Emergències, per la qual es publica la programació, per a l'any 2018, de cursos de l'Institut Valencià de Seguretat Pública i Emergències (IVASPE).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/3112


Data del document
:   15-03-2018

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * concurs administratiu

RESOLUCIÓ de 15 de març de 2018, de la Direcció de l'Agència Valenciana de Seguretat i Resposta a les Emergències, per la qual es publica la programació, per a l'any 2018, de cursos de l'Institut Valencià de Seguretat Pública i Emergències (IVASPE). [2018/3112]  
En l'exercici de les facultats que en matèria de formació del personal inclòs en l'àmbit d'aplicació de la Llei 17/2017, de 13 de desembre, de la Generalitat Valenciana, de coordinació de les policies locals de la Comunitat Valenciana, atribuïdes a l'Agència Valenciana de Seguretat i Resposta a les Emergències, en l'article 11 de la Llei 4/2017, de 3 de febrer, per la qual es crea l'Agència Valenciana de Seguretat i Resposta a les Emergències, i del Decret 122/2017, de 15 de setembre, del Consell, pel qual s'aprova el Reglament orgànic i funcional de l'Agència Valenciana de Seguretat i Resposta a les Emergències, resolc:  
  
  
Primer. Estructura  
1. El pla anual d'activitats formatives de l'IVASPE inclou per a l'any 2018 l'oferta formativa d'actualització de coneixements del personal al qual es refereix la Llei 17/2017, de 13 de desembre, de la Generalitat Valenciana, de coordinació de les policies locals de la Comunitat Valenciana, i dels components de la Unitat del Cos Nacional de Policia adscrita a la Comunitat Valenciana.  
2. La llista dels cursos monogràfics de formació contínua, perfeccionament i especialització s'especifiquen en l'annex I.  
3. Els municipis per a la descentralització del Pla de formació de l'IVASPE s'especifiquen en l'annex II.  
4. Els diplomes i cursos que es convoquen podran ser modificats o suprimits quan concórreguen causes de força major, oportunitat o racionalització del pla anual de formació.  
5. Cada una de les edicions dels cursos podrà ser anul·lada quan no s'arribe al 70 % de sol·licituds de les places convocades.  
6. La Direcció de l'Agència Valenciana de Seguretat i Resposta a les Emergències podrà organitzar altres cursos o activitats de formació, així com jornades, tant de caràcter genèric com específic, per si mateixa o en col·laboració amb altres administracions o entitats, i n'haurà de fer la corresponent publicitat de la convocatòria.  
  
Segon. Objectius  
Els objectius generals dels diferents cursos que es convoquen són els següents:  
a) Dotar l'alumnat participant en els cursos d'un nivell de coneixements professionals adequat i actualitzat.  
b) Proporcionar a l'alumnat participant les eines necessàries per a portar a la pràctica els coneixements teòrics impartits.  
c) Instruir els destinataris participants en les comeses de la funció policial o en la gestió d'emergències.  
d) Actualitzar els coneixements tècnics, normatius i legislatius en les distintes àrees per dur a terme les seues funcions amb eficàcia i garantia jurídica.  
e) Sensibilitzar els participants respecte dels diferents factors que condicionen l'eficàcia del treball.  
f) Desenvolupar els coneixements i les habilitats necessaris per a optimitzar les relacions interpersonals en el seu treball i conéixer i practicar estratègies i tàctiques de comunicació interpersonal que permeten resoldre, de manera eficaç, les situacions de crisi.  
g) Entrenar l'alumnat en hàbits per a intervencions professionals fent un ús correcte de les seues capacitats.  
h) Donar a conéixer els instruments necessaris que permeten el processament d'informació i documentació bàsiques en les funcions policials o de gestió d'emergències, així com les habilitats per al maneig de les noves telecomunicacions.  
i) Adquirir, en el cas dels cursos dirigits a cossos policials, els coneixements i les habilitats que permeten identificar i actuar davant de situacions de racisme, xenofòbia, violència general i específica, en particular sobre menors i dones.  
  
Tercer. Assistents  
1. Podrà participar en els cursos de l'annex I el personal inclòs en l'àmbit d'aplicació de la Llei 17/2017, de 13 de desembre, de la Generalitat Valenciana, de coordinació de les policies locals de la Comunitat Valenciana, i també els membres de la Unitat del Cos Nacional de Policia adscrita a la Comunitat Valenciana.  
Sempre que ho autoritze expressament la Direcció de l'Agència Valenciana de Seguretat i Resposta a les Emergències, podran també participar membres d'altres forces i cossos de seguretat, la policia portuària i l'UME, tots ells amb destinació a la Comunitat Valenciana, així com el personal relacionat amb tasques de seguretat o emergències.  
  
  
Quart. Sol·licitants  
Es podran formular les sol·licituds de manera individual, excepte en el cas del diploma d'especialista en Policia Judicial de Trànsit, on seran les direccions de Policia les que autoritzen la participació i traslladen a l'IVASPE la sol·licitud.  
  
Cinqué. Presentació de sol·licituds  
1. Les sol·licituds es presentaran preferentment a través de la pàgina d'internet http://www.presidencia.gva.es/ivaspe, tal com disposa la Llei 40/2015, d'1 d'octubre, de règim jurídic del sector públic.  
  
2. Les propostes d'inscripció hauran de ser úniques, és a dir, es remetran per via telemàtica.  
3. En la sol·licitud dels cursos serà obligatori omplir, en lletres majúscules, els camps de l'adreça del correu electrònic del sol·licitant i el telèfon de contacte, preferentment, el número del telèfon mòbil i la direcció a què pertany.  
4. El nombre màxim de cursos que podrà sol·licitar cada alumne o alumna en la seua instància serà de huit, per ordre de prioritat.  
5. El termini de presentació d'instàncies, que és únic i improrrogable, serà de 20 dies naturals, comptats a partir de l'endemà de la data de publicació de la programació dels cursos en el Diari Oficial de la Generalitat Valenciana.  
  
Sisé. Requisits  
1. Les persones interessades han de complir els requisits generals i els específics de cada curs sol·licitat, si n'hi haguera.  
  
Seté. Selecció d'aspirants  
La selecció dels aspirants la realitzarà l'IVASPE, vistes les instàncies rebudes, d'acord amb els criteris de preferència següents:  
  
1. Que tinga relació amb el lloc de treball que exerceix. Per a això, podrà exigir-se l'informe previ del responsable del servei o l'entitat a què pertanga.  
2. Que s'haja d'ocupar un lloc de treball que tinga relació amb la matèria objecte del curs. Per a això, podrà exigir-se l'informe previ del responsable del servei.  
3. Que no haja realitzat amb anterioritat cap curs dels organitzats per l'IVASPE.  
4. En cas d'empat entre sol·licitants, en aplicació dels anteriors criteris, caldrà ajustar-se a l'ordre d'entrada de les sol·licituds.  
5. En la selecció s'haurà de tindre en compte la reserva de places per a persones amb discapacitat establida en l'article 23 de la Llei 11/2003, de 10 d'abril, de la Generalitat Valenciana, sobre l'Estatut de les persones amb discapacitat, i la reserva de places previstes en la Llei orgànica 3/2007, de 22 de març, per a la igualtat efectiva de dones i homes, per a les persones sol·licitants que reunisquen els requisits.  
6. Sempre que queden places vacants en els cursos i fins que es cobrisquen les oferides, es podran incorporar alumnes a petició de les direccions de Policia, així com altres d'altres cossos i forces de seguretat i l'UME.  
  
Huité. Execució  
1. Els cursos convocats es realitzaran en horari de matins o vesprades, i s'impartiran en sessions de 4-5 hores amb periodicitat setmanal, quinzenal o mensual, segons siga aconsellable per la dinàmica del curs.  
2. Quan l'horari de celebració del curs coincidisca amb el de treball del sol·licitant, o puga dificultar les necessitats del servei, s'haurà de comptar amb l'autorització expressa del cap responsable de l'alumne.  
  
3. Els cursos podran anul·lar-se quan no s'arribe al 60 % dels alumnes convocats a aquest.  
4. La determinació del nombre d'edicions i de les seus de realització dels cursos la realitzarà l'IVASPE, vistes les sol·licituds rebudes, tenint en compte els municipis que s'indiquen en l'annex II.  
  
  
Nové. Admissió als cursos  
Una vegada seleccionades, l'IVASPE notificarà a les persones interessades, per mitjà de correu electrònic, l'admissió al curs de què es tracte, amb indicació del lloc, les dates de realització i l'horari.  
Únicament podrà assistir al curs l'alumnat que figure seleccionat per l'IVASPE i inclòs en la llista corresponent.  
  
Desé. Desenvolupament dels cursos  
1. Les persones que hagen sigut seleccionades per a un curs i no puguen assistir-hi hauran de comunicar-ho a l'IVASPE amb set dies d'antelació, com a mínim, del començament del curs.  
2. La no-comunicació dins del termini o la no-assistència al curs sense motiu justificat, originarà l'exclusió d'aquest curs i de qualsevol altre d'aquest pla de formació.  
3. L'assistència als cursos no donarà lloc a cap indemnització ni gratificació.  
4. Com a regla general, i en tot cas en l'IVASPE, l'assistència als cursos es realitzarà amb l'uniforme reglamentari i sense armes. Només podrà exceptuar-se aquest requisit, quan el policia local realitze la formació en un municipi diferent del seu.  
5. El professor exclourà del curs aquells alumnes que incomplisquen les disposicions d'aquesta resolució.  
6. El professor controlarà l'assistència dels alumnes mitjançant la firma dels participants tant a l'inici com a la finalització de la jornada lectiva.  
7. En finalitzar cada curs es realitzarà, obligatòriament, una prova d'avaluació dels coneixements adquirits.  
8. Per a poder concórrer a les proves d'avaluació, caldrà que no s'hagen produït faltes d'assistència superiors al 10 % de la duració del curs, amb independència de la seua causa.  
  
Onzé. Diplomes i certificats  
1. Per a l'obtenció de diploma o certificat, caldrà l'assistència al 90 % de les hores totals del curs.  
2. La superació de les proves d'avaluació dels cursos de l'annex I donarà dret a l'obtenció del certificat d'aprofitament. En cas contrari, l'alumne rebrà el diploma d'assistència.  
3. Les acreditacions, certificats i diplomes tindran l'eficàcia atribuïda en la normativa vigent i es tindran en compte als efectes de valoració i barem com a mèrit en la forma determinada reglamentàriament.  
  
  
Dotzé. Homologació d'accions formatives  
1. Basant-se en l'article 6 del Decret 83/2015, de 29 de maig, del Consell, es fixen els criteris següents de la Direcció de l'Agència Valenciana de Seguretat i Resposta a les Emergències per a l'exercici 2018:  
  
a) En el cas que les accions formatives sol·licitades a homologació coincidiren amb l'oferta continguda en el Pla de formació de l'IVASPE, només seran susceptibles d'homologar-se aquelles que impliquen, segons el parer de la comissió avaluadora, una millora substantiva de l'oferida, o que la demanda dels cursos no poguera ser atesa en la seua totalitat des de l'IVASPE.  
b) S'estableix que les matèries següents no seran susceptibles d'homologació per la seua especial sensibilitat policial, i quedaran restringides per a la seua impartició per l'IVASPE, llevat que per l'especificitat de l'acció formativa se'n justifique l'oportunitat de realització i així ho considere la comissió de valoració:  
- Tàctica policial  
- Defensa personal  
- Pistola elèctrica  
- Tir i armes de foc  
- Pilotatge avions no tripulats  
- Jihadisme  
- Guies canins  
  
València, 15 de març de 2018.- El director de l'Agència Valenciana de Seguretat i Resposta a les Emergències: José María Ángel Batalla.  
  
  
  
ANNEX I  
Cursos de seguretat  
  
Programació de l'IVASPE per a l'any 2018 dels cursos de formació destinats al personal que pertany a les policies locals de la Comunitat Valenciana, a la Unitat del Cos Nacional de Policia adscrita a la Comunitat Valenciana, així com al personal inclòs en l'àmbit d'aplicació de la Llei 17/2017, de 13 de desembre, de la Generalitat Valenciana, de policies locals i de coordinació de les policies locals de la Comunitat Valenciana.  
  
ÀREA JURÍDICA I POLICIA JUDICIAL  
  
1. Procediments penals i civils: requisits processals i valoració de les proves (AAF)  
Objectiu: l'objectiu específic és que els agents de policia local es familiaritzen amb l'ampli àmbit dels processos civils i penals. Es tracta que el professional de policia adquirisca competències per a relacionar-se amb seguretat amb la jurisdicció i sàpia en cada moment la labor que ha de dur a terme en cada fase procedimental.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: abril 2018.  
  
2. Introducció policial al terrorisme gihadista (BAA)  
Objectiu: proporcionar a l'alumnat uns coneixements bàsics sobre l'islam, l'islamisme i el terrorisme gihadista, i dotar-lo d'elements de valoració per a la detecció d'aquest problema.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
3. Protocols d'actuació policial en delictes d'odi (BAB)  
Objectiu: els alumnes es formaran en matèria de delictes de racisme, xenofòbia i odi que consisteixen a advertir, conscienciar i impulsar accions de defensa de les víctimes davant d'aquests tipus delictius.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juny 2018.  
  
4. Violència de gènere (VGI)  
Objectiu: aconseguir que el professional, a través dels coneixements i les habilitats adquirits en aquest curs, tinga un enfocament global dels delictes de violència exercits contra la dona i no compartimentat, i redundar, tot això, en una millor qualitat en l'atenció al ciutadà i a la víctima, en concret.  
Durada: 15 hores.  
Lloc de realització: per determinar en funció de la demanda. En línia.  
Nombre de places: 35.  
Data: juliol 2018.  
  
5. Diligències policials restrictives de llibertat i els delictes de detenció il·legal (DRL)  
Objectiu: Conéixer els supòsits legals de privació de llibertat, en el sentit més ampli i no només com a mesura cautelar de detenció, així com les circumstàncies, les formes i els requisits que han de complir-se, de manera que el funcionari policial no incórrega en errors, en excessos o en actuacions que no emparen les normes i que puguen comportar la comissió d'un il·lícit penal per part del funcionari policial.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
6. La nova dimensió dels delictes contra el patrimoni d'apoderament (DPA)  
Objectiu: comprendre la nova dimensió dels delictes patrimonials, amb l'estudi detallat dels requisits del tipus, centrats en aquells en què el frau consisteix en l'apoderament de l'objecte i l'abast que pot adquirir cada figura delictiva, per a una aplicació correcta pràctica.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
7. Il·lícits penals derivats de la sinistralitat viària (ISV)  
Objectiu: identificar els possibles il·lícits penals que subjauen després dels sinistres ocorreguts en la circulació i que constitueixen la vertadera raó de ser de l'atestat policial, que permeten a l'agent plasmar amb la diligència deguda els elements que servisquen al qui jutja per a decidir sobre l'existència o no de les responsabilitats penals eventuals.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: novembre 2018.  
  
8. Comissió d'il·lícits en xarxes socials (IRS)  
Objectiu: conéixer les xarxes socials, les característiques que tenen i com s'usen com a escenari per a la comissió delictiva i d'altres infraccions. Figures i fenomenologia delictiva en xarxes socials. Dificultat probatòria i aparença d'impunitat.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: desembre 2018.  
  
9. Curs de ciberdelinqüència i fenòmens associats a aquesta (CFM)  
  
Objectiu: entendre internet com a espai de comissió de delictes amb especificacions tecnològiques que afavoreixen l'execució d'aquests. Conéixer les conductes criminals en la xarxa i la tipologia de delictes. Autors i modus operandi.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
10. La policia local en funcions de policia judicial (PLJ)  
Objectiu: dotar els agents de policia local de coneixements teòrics per a instruir les primeres diligències policials, així com introduir la policia local en funcions de policia judicial en sentit genèric. Formar els alumnes per a crear un hàbit de bones pràctiques en la instrucció de les primeres diligències policials.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
  
ÀREA DE TRÀNSIT I POLICIA ADMINISTRATIVA  
  
11. Policia administrativa I: via pública (PT1)  
Objectiu: conéixer allò relatiu a l'actuació de la Policia Local en matèria d'obres: normativa, llicències i procediment d'actuació, inspecció i sancions. Ocupació de via pública: autoritzacions, difusió de propaganda i decomís d'efectes. Guals: normativa, inspecció i denúncia. Publicitat: regulació legal.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: abril 2018.  
  
12. Policia administrativa II: activitats (PT2)  
Objectiu: conéixer allò relatiu a l'actuació de la Policia Local en matèria de venda ambulant: autoritzacions, drets del consumidor i decomís. Drogodependències: consum i prohibicions en via pública. Mendicitat: control i derivació a Serveis Socials. Actes vandàlics. Armes prohibides i decomís.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
13. Policia administrativa III: medi ambient (PMA)  
Objectiu: conéixer allò relatiu a l'actuació de la Policia Local en matèria d'animals: mascotes, animals perillosos, identificació. Abocaments i residus: Tipus i vehicles abandonats. Contaminació acústica: actuacions i ús del sonòmetre. Medi ambient: protecció i danys al patrimoni.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juny 2018.  
  
14. Policia administrativa IV: establiments públics (PAE)  
Objectiu: Conéixer allò relatiu a l'actuació de la policia local en matèria d'establiments: codi tècnic de l'edificació, drets d'admissió, seguretat privada, horaris, inspecció i cessaments d'activitat i precintes.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juliol 2018.  
  
15. Actualització normativa de trànsit (ANV)  
Objectiu: conéixer les últimes disposicions legals en matèria de trànsit i seguretat viària.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
16. Atestats de trànsit (ATF)  
Objectiu: conéixer la tipologia i les tècniques que s'utilitzen en l'elaboració d'atestats de trànsit, els programes que s'utilitzen en investigació d'accidents i l'execució de diligències i tràmits.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
17. Investigació d'accidents (AC)  
Objectiu: conéixer els processos i les eines que permeten reproduir la situació que ha originat un accident de trànsit.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: novembre 2018.  
  
18. Festejos de bous al carrer per a policies locals (AAI)  
Objectiu: conéixer els aspectes jurídics i les habilitats necessàries per a la intervenció policial en espectacles taurins.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: desembre 2018.  
  
19. Normativa en armes i articles pirotècnics (AAJ)  
Objectiu: conéixer els diferents tipus d'armes prohibides i reglamentades, cartutxeria, artificis pirotècnics i formats de documents que emparen les diferents activitats que es regulen en els reglaments d'armes, articles pirotècnics i cartutxeria.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
20. Curs pràctic d'inspecció policial en locals comercials i videovigilància (AAK)  
Objectiu: adquirir coneixements per a fer inspeccions en establiments comercials, documentació que s'ha de sol·licitar, forma en què s'ha de denunciar qualsevol incompliment de la norma, comerços amb característiques especials i instal·lació de càmeres de videovigilància.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
21. Curs bàsic sobre homologació i reformes d'importància en vehicles (BAE)  
Objectius: actualitzar normativa sobre requisits necessaris per a la posada en circulació dels vehicles; aprendre a distingir elements incorporats en els vehicles o les reformes realitzades en aquests que siguen il·legals o perilloses per a la seguretat de la circulació i dels usuaris.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: novembre 2018.  
  
22. Policia urbanística i protecció del patrimoni historicocultural (UPH)  
Objectiu: dotar dels coneixements necessaris per a la realització de la inspecció de l'execució dels actes subjectes a intervenció preventiva, els mecanismes per a la protecció de la legalitat urbanística i conéixer els mecanismes per a la protecció de la legalitat sobre la protecció del patrimoni històric, així com el procediment per a la sanció de les infraccions urbanístiques, tant en la via administrativa com penal.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: abril 2018.  
  
23. Normativa i protocols d'actuació policial davant del maltractament animal (NMA)  
Objectiu: dotar els membres de la Policia Local del coneixement de la normativa i els protocols per a una correcta actuació policial davant de situacions en què s'observe maltracte animal i com procedir-hi.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
24. Delictes i altres infraccions contra la propietat intel·lectual i industrial (DPI)  
Objectiu: comprendre les categories de drets i obligacions respecte a la propietat intel·lectual i industrial. Característiques de les dues. Vulneracions d'aquestes a escala penal, civil o administrativa.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juny 2018.  
  
25. El control del transport per carretera: autoritzacions, permisos i tacògrafs (CTC)  
Objectiu: es pretén que des dels cossos de Policia Local es prenga consciència de la necessitat de dur a terme controls de tot tipus de transports per carretera, necessitat donada tant per vetlar per la seguretat viària com per garantir que es complisquen els horaris de treball i de descans dels treballadors mòbils.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juliol 2018.  
  
  
ÀREA DE TÀCTICA POLICIAL  
  
26. Intervenció operativa policial (AAO)  
Objectiu: desenvolupar la capacitat d'anàlisi, valoració i resolució de situacions de l'àmbit policial, adquirir la capacitat de seleccionar els materials de dotació idonis, destriar-ne l'abast i la significació, i el coneixement de pautes adequades en ordre de consecució de l'ús de la força, de manera que la coordinació entre mitjans i tècnica desemboque en l'eficàcia policial.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: abril 2018.  
  
27. Primers agents en l'escena del crim: «La importància dels primers moments» (ECR)  
Objectiu: adquisició d'habilitats per a saber com han de treballar les policies locals en l'escenari d'un crim i preservar-lo amb les màximes garanties. Formació en el desenvolupament correcte d'una inspecció ocular.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
28. Curs d'actualització per a instructors de tir de prefectures de PL (BAI)  
Objectiu: homogeneïtzar la formació d'una manera integral de les pràctiques oficials de tir que es fan a través dels ajuntaments anualment, de tal manera que realitzen un correcte reciclatge en aquest curs de l'IVASPE, veient i formant-se en l'últim en armes curtes. Per a l'aplicació d'aquestes als i a les policies als qui formen actualment en els respectius municipis.  
Requisit: per a la realització d'aquest curs heu d'adjuntar l'informe de la vostra prefectura, en què s'indique que feu les funcions d'instructor de tir en la plantilla.  
Durada: 40 hores.  
Lloc de realització: per determinar en funció de la demanda.  
Nombre de places: 24.  
Data: juny 2018.  
  
29. Tir i intervenció operativa policial (FAC)  
Objectiu: conéixer i comprendre de manera integral tant el que sentirà el policia en situacions determinades que es presenten durant l'exercici de les seues funcions en què perille la seua vida, la seua integritat física o la de terceres persones, com buscar la congruència en l'ús de l'arma de dotació en aquestes, així com l'oportunitat correcta d'ús i la millora en la proporcionalitat legal de l'ús d'aquesta. Aquest curs és una recopilació i una sistematització de l'estudi d'intervencions reals, que permetrà la capacitació dels alumnes en el maneig d'armes curtes i que contribuirà en el procés de formació professional en el camp de la defensa policial.  
Desenvolupament: per a l'obtenció del títol és necessari cursar 3 mòduls de 40 hores cada un, fer un total de 120 hores de formació. Per a poder passar al mòdul següent serà necessari la superació com a APTE en l'anterior.  
Durada: 50 hores.  
Lloc de realització: per determinar en funció de la demanda.  
Nombre de places: 35.  
Data: juliol 2018.  
  
30. Curs de conducció (CVV)  
Objectiu: conéixer, perfeccionar i practicar les tècniques de la conducció policial amb turismes amb assessorament de personal qualificat, en modernes instal·lacions dissenyades per a aquest efecte.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
31. Mesures d'autoprotecció i seguretat en les intervencions policials (SIP)  
Objectiu: formar i conscienciar els agents de policia local en la presa de mesures de seguretat i autoprotecció quan exerceixen les activitats policials. Tenint com a finalitat última la reducció del risc de convertir-se en víctimes de qualsevol tipus d'agressió.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
32. Protecció de persones en situacions de risc o amenaça (PSR)  
  
Objectius: adquirir la formació i l'especialització dels policies locals en la prestació de serveis quan siguen requerits per a això (per exemple, en casos de serveis de violència de gènere, protecció de personalitats i/o autoritats locals).  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: novembre 2018.  
  
  
ÀREA DE PSICOLOGIA I COMUNICACIÓ SOCIAL  
  
33. Mediació policial i resolució de conflictes (MPS)  
Objectiu: dotar els participants de les tècniques i les habilitats necessàries per a resoldre amb solvència de conflictes entre ciutadans.  
Durada: 40 hores.  
Lloc de realització: per determinar en funció de la demanda. Semipresencial.  
Nombre de places: 35.  
Data: abril 2018.  
  
34. Habilitats socials en el tracte amb el ciutadà (BAM)  
Objectius: conéixer i dominar les tècniques que afavoreixen el procés de comunicació interpersonal, així com els diferents tipus d'informació que reben els ciutadans. Dotar la policia local de les habilitats socials necessàries per a identificar i resoldre els conflictes que sorgisquen en l'acompliment de les funcions d'aquests.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
35. Protocol d'actuació per a donar resposta a persones amb discapacitat en situacions d'urgència i emergència (BBD)  
Objectiu: dotar de coneixements tècnics que continguen les línies bàsiques d'actuació amb les persones de les diferents discapacitats en situacions d'emergències.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juny 2018.  
  
36. Mindfulness per a la gestió de l'estrés (MPG)  
Objectiu: proporcionar als alumnes recursos per a gestionar moments de crisis i emergències, i desenvolupar estratègies d'afrontament i eines en l'entorn laboral per a la millora de presa de decisions.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juliol 2018.  
  
37. Formació policial sobre benestar i protecció animal (BPA)  
Objectiu: donar a conéixer els diferents àmbits d'interacció entre els humans i els animals i els beneficis que aporta a l'ésser humà aquesta interacció des de diferents perspectives (ètiques, psicològiques, econòmiques, socials, mèdiques i culturals).  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
38. La meua primera 10K: Ser finisher en la 10K IVASPE (MPK)  
Objectiu: la cura i la promoció de la salut de tots els participants de diferents col·lectius als quals està dirigit (policies locals, bombers, serveis d'emergències i altres FCS que hi puguen assistir com a convidats) i que redundarà en la millora de la qualitat de vida personal i professional d'aquests.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
39. Habilitats per al treball en equip (HTE)  
Objectiu: adquirir els coneixements i les habilitats necessaris per a aconseguir la màxima eficàcia en el treball en equip. Conéixer els diferents tipus de grups i la comunicació en aquests. Aprendre tècniques assertives per al maneig de situacions conflictives i entrenament en habilitats socials. La presa de decisions en els grups. Aprendre a resoldre conflictes en el grup.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: novembre 2018.  
  
  
ÀREA D'EMERGÈNCIES  
  
40. Curs bàsic d'emergències: actuacions policials amb bombers (AAV)  
Objectiu: conéixer com ha d'actuar la policia local davant d'actuacions policials en diferents serveis que requerisquen intervenció conjunta amb el servei de bombers, com ara incendis urbans, fugues de gasos o accidents de trànsit, abans de l'arribada d'aquests, així com la col·laboració amb ells durant la intervenció.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: abril 2018.  
  
41. Primers auxilis (ADR)  
Objectiu: adquirir els coneixements necessaris per a dur a terme una intervenció correcta en situacions mèdiques d'emergència.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
42. RCP i desfibril·lador semiautomàtic extern (AAX)  
Objectiu: adquirir coneixements per a la utilització del desfibril·lador extern semiautomàtic, així com reciclar els coneixements sobre la ressuscitació cardiopulmonar. Certificat d'acreditació individual que emet l'Escola Valenciana d'Estudis de la Salut.  
Durada: 12 hores.  
Lloc de realització: per determinar en funció de la demanda.  
Nombre de places: 24.  
Data: juny 2018.  
  
CURSOS PER A COMANDAMENTS  
  
43. Expedients disciplinaris (EXP)  
Objectiu: adquirir coneixements específics sobre la normativa legal aplicable.  
Conéixer adequadament els diferents procediments i ser capaç d'instruir un expedient disciplinari, així com les vicissituds que es produeixen en el desenvolupament d'un procediment disciplinari.  
  
Durada: 20 hores.  
Lloc de realització: per determinar en funció de la demanda.  
Nombre de places: 20.  
Data: abril 2018.  
  
44. Habilitats directives i de lideratge (BBI)  
Objectiu: adquirir coneixements i habilitats per a millorar la funció directiva en les organitzacions policials.  
Durada: 20 hores.  
Lloc de realització: per determinar en funció de la demanda.  
Nombre de places: 20.  
Data: maig 2018.  
  
45. Anàlisi de dades d'interés policial (AIP)  
Objectiu: conéixer què és i per a què serveix l'anàlisi del delicte i les dades d'interés per a la policia, com a eina que s'aplica en el marc de les estratègies de policia de punts calents, comunitària, basada en l'evidència, i orientada a la resolució de problemes. En relació amb això, l'alumne haurà de conéixer les principals eines i tècniques d'anàlisis de dades d'interés policial, que en permetran la descripció i el seu reflex en mapes.  
Durada: 20 hores.  
Lloc de realització: per determinar en funció de la demanda. Semipresencial.  
Nombre de places: 20.  
Data: juny 2018.  
  
46. Models d'organització policial: de la policia tradicional a la policia de proximitat i integral (MOP)  
Objectiu: dotar de coneixements els comandaments, els caps i els gestors de policia dels models de conceptualització i desenvolupament de policia que han sigut rellevants al llarg de la història recent de la funció policial. Al llarg d'aquest curs s'exposen els models de policia des de la seua concepció més tradicional cap als models actuals de policia orientada a la comunitat avaluant-ne les característiques i l'eficàcia.  
Durada: 20 hores.  
Lloc de realització: per determinar en funció de la demanda.  
Nombre de places: 20.  
Data: novembre 2018.  
  
  
DIPLOMES I FORMACIÓ ESPECIALITZADA  
  
1. Diploma d'expert en racisme i xenofòbia (DER)  
Objectiu: formar els cossos de policia local en habilitats específiques per a l'elaboració d'estudis per a la prevenció del racisme i la xenofòbia a escala municipal dissenyant propostes d'acció ajustades a cada realitat contextual. Així com el coneixement del paper que exerceixen els cossos de policia local en la protecció de les víctimes en delictes comesos per racisme i xenofòbia. Aplicació dels mecanismes de protecció dels drets i les llibertats fonamentals davant de situacions en què estiga present la discriminació.  
Desenvolupament: per a l'obtenció del títol serà necessari cursar una formació teòrica i pràctica que inclou classes presencials i l'elaboració de treballs propis que cal desenvolupar en coordinació amb el Centre d'Investigació de Seguretat i Emergències (CISE) de l'IVASPE.  
Durada: 200 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
2. Diploma d'EXPERT en matèria de violència de gènere (DEV)  
Objectiu: formar els cossos de policia local en protocols i plans d'actuació per a previndre i intervindre en situacions de VG. Aprofundir en les eines policials de sensibilització, formació, prevenció i intervenció per a frenar la violència de gènere.  
Desenvolupament: per a l'obtenció del títol serà necessari cursar una formació teòrica i pràctica que inclou classes presencials i l'elaboració de treballs propis que cal desenvolupar en coordinació amb el Centre d'Investigació de Seguretat i Emergències (CISE) de l'IVASPE.  
Durada: 200 hores.  
Lloc de realització: per determinar en funció de la demanda.  
Nombre de places: 35.  
Data: juny 2018.  
  
3. Diploma d'EXPERT en menors (AAY)  
Objectiu: la formació en matèria jurídica, psicològica i d'actuació policial dels membres de les policies locals, per a la detecció de problemes i riscos relacionats amb xiquets i adolescents, l'ocupació d'habilitats de resolució de conflictes en l'entorn escolar o ciutadà i la coordinació amb altres serveis socioeducatius.  
Desenvolupament: per a l'obtenció del títol serà necessari cursar una formació teòrica i pràctica que inclou classes presencials i l'elaboració de treballs propis que cal desenvolupar en coordinació amb el Centre d'Investigació de Seguretat i Emergències (CISE) de l'IVASPE.  
Durada: 200 hores.  
Lloc de realització: per determinar en funció de la demanda.  
Nombre de places: 35.  
Data: abril 2018.  
  
4. Curs avançat per a guies canins en la policia local (gcp)  
Objectiu: preparar els agents per a la creació i la posada en funcionament d'unitats canines en els respectius cossos de policia local.  
  
Requisit: serà necessari haver cursat el curs bàsic de guies canins.  
  
Durada: 110 hores.  
Lloc de realització: per determinar en funció de la demanda.  
Nombre de places: 21.  
Data: abril 2018.  
  
5. Diploma d'expert en mediació policial (EMP)  
Objectiu: formar els agents en la mediació d'àmbits com la família, la població civil, mercantil, intercultural, penal, sanitària, educativa, internacional, policial, etc., per a trobar solucions a problemes que per les vies tradicionals no es poden resoldre, i fer de la mediació un instrument de conciliació i resolució de conflictes.  
Durada: 200 hores.  
Lloc de realització: per determinar en funció de la demanda.  
Nombre de places: 35.  
Data: maig 2018.  
  
6. Diploma d'expert en policia judicial i de trànsit (EJT)  
Objectiu: impulsar des d'un plànol tècnic la seguretat viària en l'àmbit del municipi desenvolupant projectes com a personal tècnic qualificat, poder afrontar de manera rigorosa les investigacions criminals relacionades amb el trànsit, conéixer els mètodes d'investigació i les eines informàtiques en el camp de la reconstrucció de sinistres viaris, manejar amb perícia els procediments i les maneres de tramitació dels atestats com a oficina de denúncies i obtindre la capacitació per a la detecció de drogues en la conducció i actualitzar-se en l'àmbit d'alcoholèmia i els nous sistemes de mesurament.  
Durada: 220 hores.  
Lloc de realització: per determinar en funció de la demanda. Semipresencial.  
Nombre de places: 35.  
Data: juny 2018.  
  
  
CURSOS DE COMPETÈNCIA GENÈRICA  
  
1. Formador de formadors (metodologia didàctica). (FFO)  
Objectiu: Adquirir les capacitats necessàries per a exercir funcions de docents, així com obtindre les competències pedagògiques i didàctiques necessàries per al disseny, la planificació, la gestió i la implantació de mètodes d'ensenyament i formació.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: juliol 2018.  
  
2. Curs específic de detecció de drogues en conductors (AAZ)  
Objectiu: formar agents-instructors especialistes en coneixements sobre drogues tòxiques i la influència d'aquestes en la conducció com a peça bàsica i directiva en les actuacions dels delictes de conducció de vehicles amb la influència de drogues tòxiques, estupefaents, substàncies psicotròpiques o unes altres de naturalesa anàloga.  
Durada: 25 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
3. Curs pla director de convivència i seguretat escolar (CEN)  
Objectiu: adquirir la capacitació pedagògica per a la formació en la convivència i la millora de la seguretat escolar.  
Requisit: per a la realització d'aquest curs heu d'adjuntar l'informe de la vostra prefectura, en què s'indique que fa les funcions corresponents al curs.  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
  
4. Activitat física i salut per a policies locals (AFS)  
Objectiu: prendre consciència de la importància de l'activitat fisicoesportiva i de l'adquisició d'hàbits saludables per al manteniment de la condició física òptima.  
Durada: 20 hores  
Lloc de realització: per determinar en funció de la demanda  
Nombre de places: 35  
Data: novembre 2018  
  
5. Anglés (A1/A2/B1/B2) (BAQ)  
Lloc de realització: per determinar en funció de la demanda. Semipresencial  
Nombre de places: 35.  
  
6. Valencià (elemental/ mitjà / superior) (BBH)  
Lloc de realització: per determinar en funció de la demanda  
Nombre de places: 35  
  
7. Actuació i normativa amb drons en l'àmbit policial (RPAS)  
Objectiu: impartir la formació necessària en matèria de sistemes d'aeronaus no tripulades (UAS-RPAS) concorde al que estableix l'Agència Estatal de Seguretat Aèria (AESA) per a l'obtenció del certificat teòric i pràctic avançant d'RPAS segons la nova normativa RD1036/2017.  
Durada: 60 hores.  
Lloc de realització: per determinar en funció de la demanda  
Nombre de places: 14.  
Data: juliol 2018.  
  
8. Agent tutor (AGT)  
Objectiu: el curs se centra en les actuacions de la policia local que tenen a veure amb situacions en l'entorn escolar i en matèria de prevenció de drogodependències, absentisme escolar o violència entre iguals, així com en l'àmbit de les tecnologies de la informació i la comunicació.  
  
Durada: 20 hores.  
Lloc de realització: per determinar en funció de la demanda.  
Nombre de places: 35.  
Data: abril/maig 2018.  
  
  
JORNADES/SEMINARIS  
  
1. Nova normativa d'espectacles: una aplicació pràctica per a la policia local (NNE)  
Objectiu: Coneixement de les novetats legislatives sobre espectacles públics i activitats recreatives. Qüestions tècniques derivades de la normativa. Règim sancionador: inspeccions i tramitació d'infraccions.  
  
Durada: 5 hores.  
Lloc de realització: per determinar en funció de la demanda.  
Nombre de places: 35.  
Data: octubre 2018.  
2. Primera intervenció en violència de gènere: un factor clau per a la víctima (VGF)  
Objectiu: millorar la qualitat de les primeres intervencions policials dutes a terme en el marc d'aquests delictes i donar un enfocament policial basat en la víctima.  
Durada: 5 hores.  
Lloc de realització: per determinar en funció de la demanda.  
Nombre de places: 35.  
Data: novembre 2018.  
  
3. Jornada teoricopràctica sobre la inspecció del transport escolar (ITE)  
Objectiu: especialització dels membres de la Policia Local de la Comunitat Valenciana en la inspecció, la intervenció i el control policial dels vehicles que es dediquen al transport escolar i de menors.  
Durada: 10 hores.  
Lloc de realització: per determinar en funció de la demanda.  
Nombre de places: 20.  
Data: desembre 2018.  
  
4. Jornada teoricopràctica sobre la inspecció de taxis i VTC (ITT)  
Objectiu: especialització dels membres de la Policia Local de la Comunitat Valenciana en la inspecció, la intervenció i el control policial dels vehicles que es dediquen al transport en taxi i en servei tipus VTC.  
  
Durada: 10 hores.  
Lloc de realització: per determinar en funció de la demanda.  
Nombre de places: 20.  
Data: desembre 2018.  
  
5. Jornada teoricopràctica sobre la nova normativa reguladora de la ITV (NRI)  
Objectiu: actualitzar els membres de la Policia Local de la Comunitat Valenciana sobre coneixements bàsics, teoricopràctics, de la nova normativa que regula la inspecció tècnica en els vehicles i, en concret, els principals aspectes d'interés policial, per a una adequada intervenció i control policial dels vehicles.  
Durada: 10 hores.  
Lloc de realització: per determinar en funció de la demanda.  
Nombre de places: 20.  
Data: desembre 2018.  
  
6. Curs d'operador de pistola elèctrica (COT)  
Objectiu: capacitar l'agent per a l'ús eficient del dispositiu electrònic de control i així poder mantindre la seguretat ciutadana davant d'un incident de caràcter violent.  
Durada: 10 hores.  
Lloc de realització: per determinar en funció de la demanda.  
Nombre de places: 35.  
Data: setembre 2018.  
  
  
ANNEX II  
Relació de municipis  
  
Relació de municipis per a la realització de la Formació 2018 de l'IVASPE, seguint l'article vuité, apartat 4, de la present Resolució:  
  
  
1. Província d'Alacant.  
- Alacant.  
- Alcoi.  
- Algorfa.  
- Almoradí.  
- Benidorm.  
- Calp.  
- Cocentaina.  
- Dénia.  
- El Campello.  
- Elda.  
- Elx.  
- Xàbia.  
- La Vila Joiosa.  
- Mutxamel.  
- Orihuela.  
- Pilar de la Horadada.  
- Sant Joan d'Alacant.  
- Sant Vicent del Raspeig.  
- Santa Pola.  
- Teulada.  
- Torrevieja.  
- Villena.  
  
2. Província de Castelló.  
- Almassora.  
- Benicarló.  
- Borriana.  
- Castelló de la Plana.  
- Moncofa.  
- Nules.  
- Onda.  
- Orpesa.  
- Torreblanca.  
- Vall d'Uixó.  
- Vila-real.  
- Vinaròs.  
  
3. Província de València.  
- Albaida.  
- Alberic.  
- Almussafes.  
- Canet d'en Berenguer.  
- Catarroja.  
- Cheste.  
- Cullera.  
- Gandia.  
- Godella.  
- l'Alcúdia.  
- Llíria.  
- Manises.  
- Oliva.  
- Ontinyent.  
- Silla.  
- Sueca.  
- Tavernes de la Valldigna.  
- València.  
- Xàtiva.